Mentsék meg a párkapcsolatukat, mielőtt megérkezik a baba! - Blikk.hu
Mentsék meg a párkapcsolatukat, mielőtt megérkezik a baba!
2016. jan. 14. 16:03
Az érzékiség egy jó kapcsolat alapja, amire a mindennapokban is oda kell figyelni! / Fotó: Northfoto
Szakértők szerint az újdonsült szülők közötti házasságok 30 százaléka végződik válással, miután megérkezik a gyermek.
A problémát a kommunikáció, és az érintkezés hiányából fakadó elhidegülés okozza – írja a Dailymail. A kicsi születése után teljesen érthető, ha a romantikát, és a szexualitást felváltja az álmatlan éjszakázás, a pelenkázás, a fürdetés, és az etetés. Viszont az már kevésbé, ha engedik, hogy kapcsolat végképp kihűljön.
Szakértők szerint az újdonsült szülők közötti házasságok 30 százaléka végződik válással! / Fotó: Northfoto
Szakértők szerint a szerelem megmenthető, ha még a baba érkezése előtt felélesztik a tüzet amennyire csak lehet. Ehhez a következő tanácsokat érdemes megfogadni.
Világos kommunikáció Nyíltan és őszintén kell megosztani a másikkal az érzéseit. Mondja el neki gyakran, hogy mit érez iránta, mit jelent önnek, mint társ. Fontos, hogy megbeszéljék a kételyeket, a problémákat, mert nehéz időkben még inkább szükségük lesz egy kölcsönös, világos kommunikációra.
Az érzékiség egy jó kapcsolat alapja, amire a mindennapokban is oda kell figyelni, pláne azután, hogy bővül a család. Nemcsak az erotikáról van szó, hanem az ölelésről, a játékos csókokról, fizikai kontaktusról. A szikra életben tartása megmentheti a házasságot a szakítástól!
Nemcsak az erotikáról van szó, hanem az ölelésről, a játékos csókokról / Fotó: Northfoto
Időt tölteni együtt Nehéz a gyermek mellett kettesben maradni, de a szakemberek nem győzik hangoztatni ennek fontosságát. Attól még, hogy családdá váltak, önök nem szűntek meg házastársak lenni. A kritikus időszak, amikor a baba eléri a fél éves kort.
Kérjenek segítséget! Ha úgy érzik, hogy valami végérvényesen elromlott, akkor előfordulhat, hogy csak a fáradtság, a munka, a hétköznapok sivársága mondatja ezt önökkel. Egy tanulmány arra világít rá, hogy rengeteg házasság végződik szükségtelen válással. Adjanak még egy esélyt maguknak, forduljanak tanácsadóhoz!
Nézzük az élet derűs oldalát
Hogyan fogadja el? Szülők és gyerekek, akik különböznek az átlagtól
Megváltozik a személyiségünk alkohol hatására?
Ezen még mi is megdöbbentünk: ezt az egy dolgot keresik a nők a férfiakban
Sokat stresszel? Így meditáljon a hétköznapokban 4 lépésben
Ezt a három mondatot ne mondjuk a gyereknek!
A jóga a gyerekek érzelmi életét is fejlesztheti
Utolsó pillanatos ajándékötletek anyák napjára
Ez az ifjú anyuka megmutatta magát és babáját kendőzetlen őszinteséggel